„Ako stvaraš nove prijatelje, ne smiješ zaboraviti na stare”

# **INTERVJU S DOROM**

Danas razgovaramo s glavnom junakinjom romana Kad pobijedi ljubav Maje Brajko- Livaković. Ima jako zanimljivu priču.

Marino: Dobar dan Dora. Kako si?

Dora: Dosta sam sretna i zadovoljna.

Marino: Kako si provela vrijeme u romanu? Jesi li uživala?

Dora: Pa, uživala sam, ali imalo je svojih dobrih i loših strana.

Marino: Koje su bile loše strane, a koje dobre?

Dora: Moje društvo me podržavalo u svim lošim situacijama koje sam prošla. Volim ih jako puno te sam jako zadovoljna s njima. Nisam baš uživala s drogerašima.

Marino: Kako bi opisala svoj odnos sa svojim prijateljima?

Dora: Iva je jako dobra prijateljica koja mi je uvijek pomagala i na koju sam uvijek mogla računati. Darko je jako šarmantan i drag, nikad nisam znala da me toliko volio. S Ines, Marijom, Dunjom, Mirkom i Dariom nisam imala nekakav veliki odnos kao što sam imala s Ivom i Darkom, ali oni su isto dobri prijatelji.

Marino: Koji su ti bili najteži trenutci?

Dora: Smrt moje male nedužne Sanjice me najviše pogodila. Jedva sam to preboljela. Odlazak moga oca me isto pogodilo, ali ne toliko jako kao i Sanjina smrt.

Marino: Gubitak nekoga je uistinu jedan od najtežih stvari za preboljeti.

Dora: Da, zbog toga sam počela padati u depresiju i nisam znala što više raditi.

Marino: Što te potaknulo da počneš pomagati drogerašima Lennonu i Reedu?

Dora: Osjećala sam da trebam pomoći jer toliko puno ljudi strada svake godine zbog opsesije s drogom.

Marino: Što misliš, koje su najgore stvari koje si napravila u romanu?

Dora: Probala drogu. Ne razumijem zašto bih to ikad napravila. Imam sreće što nisam postala ovisna. Također sam napustila društvo, krala, markirala i pogoršavala ocjene i sve to zbog nekih drogeraša koji su me iskorištavali.

Marino: Kakav ti je bio Dinko?

Dora: Kad sam ga prvi put upoznala u disku, mislila sam jako dobro o njemu, ali kasnije sam vidjela da je stvarno dvoličan.

Marino: Da bih mogla sebi nešto reći u romanu, što bi to bilo?

Dora: Hm ... vjerojatno bih rekla : Ako stvaraš nove prijatelje, ne smiješ zaboraviti na stare.

Marino: Zašto to?

Dora: Kad sam se počela družiti s drogerašima, zaboravila sam na ostale. Ponašala sam se kao da ne postoje i ignorirala sam ih.

Marino: Kako bi opisala kraj romana?

Dora: Osjećala sam se kao da sam u anđeoskim rukama koje me nikada neće pustiti.

Marino Grbić, 8. razred